4. การประกอบธุรกิจของแต่ละสายการบริการ

4.1 ธุรกิจที่ปรึกษาและการบริหารการลงทุน

4.1.1 ลักษณะการบริการ

การให้บริการในส่วนของธุรกิจที่ปรึกษาและการบริหารการลงทุนสามารถแบ่งออกเป็นสองส่วน คือ
กองทุนต่างประเทศและกองทุนรวมในประเทศที่ออกโดยกลุ่มฟินันซ่า

กองทุนต่างประเทศ

สำหรับกองทุนในต่างประเทศนั้น
เพื่อความคล่องตัวในการบริหารรายได้และค่าใช้จ่ายซึ่งเป็นสกุลเงินเหรียญสหรัฐบริษัทจึงให้ FFM
และ FCL ซึ่งเป็นบริษัทที่จดทะเบียนในต่างประเทศเป็นคู่สัญญากับกองทุนต่างๆ
ในการให้คำแนะนำด้านการลงทุนในหลักทรัพย์ของกิจการที่มีความเหมาะสมในการลงทุนแก่กองทุนที่จดทะเบียนในต่างประเทศ
ลักษณะการให้บริการแก่กองทุนต่างประเทศสามารถแบ่งออกเป็น 2 ประเภทดังนี้

  1) ให้คำปรึกษาการลงทุนและบริหารกองทุน

กองทุนที่จดทะเบียนในต่างประเทศที่ได้รับบริการด้านที่ปรึกษาการลงทุนและบริหารกองทุนนั้นเป็นกองทุนขนาดเล็ก
(20 – 50 ล้านเหรียญสหรัฐฯ) ถึงขนาดกลาง (50 – 100 ล้านเหรียญสหรัฐฯ)
ที่มีผู้ลงทุนเป็นนักลงทุนสถาบันต่างประเทศ หรือนักลงทุนที่เป็นกองทุนต่างประเทศในตลาดเกิดใหม่
(Emerging Market Fund)
ที่ต้องการลงทุนโดยตรงในประเทศไทยและประเทศอื่นในแถบอินโดจีน
โดยจะช่วยดำเนินการจัดตั้งกองทุนและหาพันธมิตรนักลงทุนต่างประเทศที่มีความสนใจ
ซึ่งกองทุนต่างประเทศที่จัดตั้งขึ้นจะมีลักษณะกองทุนและนโยบายของแต่ละกองทุนที่แตกต่างกันไปตามความต้องการของผู้ลงทุน
กองทุนดังกล่าวมีลักษณะการลงทุนแบบโดยตรง (Direct Investment) ในหลักทรัพย์ประเภททุน
หรือตราสารกึ่งหนี้กึ่งทุนของกิจการที่เป็นทั้งบริษัทที่จดทะเบียนในตลาดหลักทรัพย์
หรือมิได้จดทะเบียนในตลาดหลักทรัพย์ที่มีความต้องการเงินทุนเพื่อใช้ขยายกิจการ
หรือปรับโครงสร้างธุรกิจ
ลักษณะการลงทุนโดยตรงนี้ผู้ที่เป็นที่ปรึกษาการลงทุนจะต้องทำการศึกษาในเชิงลึกในข้อมูลของบริษัทที่จะเข้าทำการลงทุนทั้งในแง่ของธุรกิจและการบริหารงานและต้องมีการเจรจาพร้อมทั้งการทำความเข้าใจกับผู้ถือหุ้นรายใหญ่ของบริษัทที่จะทำการลงทุนถึงการเข้าซื้อหุ้นและการร่วมลงทุน
โดยกองทุนจะลงทุนในระยะเวลาประมาณ 3 – 5 ปี และลงทุนในสัดส่วนที่มีนัยสำคัญ
โดยมีตัวแทนของกองทุนเข้าร่วมเป็นกรรมการของกิจการเพื่อจะได้ทำการเสนอแนะที่เป็นประโยชน์
และตรวจสอบติดตามผลการดำเนินงาน อนึ่ง
กองทุนต่างประเทศดังกล่าวเป็นกองทุนที่มิได้อยู่ภายใต้พระราชบัญญัติหลักทรัพย์และตลาดหลักทรัพย์และการกำกับดูแลของ
ก.ล.ต.

ในธุรกิจนี้ FFM จะทำการว่าจ้างให้ FNS เป็นผู้ศึกษาความเป็นไปได้ในการลงทุน
รวมทั้งการวิเคราะห์ผลการดำเนินงานและฐานะทางการเงินของบริษัทเป้าหมาย
ศึกษาและกำหนดรูปแบบการลงทุนและการจำหน่ายเงินลงทุน เงื่อนไขการลงทุน
และราคาที่เหมาะสมในการลงทุน รวมทั้งช่วยเจรจาต่อรองในเรื่องต่างๆ ที่เกี่ยวกับการลงทุน
นอกจากนี้ ยังเป็นผู้บริหารเงินลงทุน
โดยจะจำหน่ายหลักทรัพย์หรือเงินลงทุนในตลาดหลักทรัพย์หรือขายให้นักลงทุนอื่นที่สนใจ
เมื่อได้รับผลตอบแทนจากการลงทุนที่กำหนดไว้หรือมากกว่า
และนำผลกำไรที่ได้จ่ายตอบแทนให้กับผู้ลงทุน

  2) การดำเนินการและจัดการให้แก่กองทุน

การดำเนินการและจัดการให้แก่กองทุนต่างประเทศภายหลังเข้าลงทุนในกิจการใดๆ
ยังครอบคลุมถึงการให้บริการสนับสนุนต่อกองทุนในเรื่องอื่นๆ อีก เช่น

การทำบทวิเคราะห์ในทางเศรษฐกิจ อุตสาหกรรม และผลการดำเนินงานของบริษัทที่เข้าทำการลงทุน

การจัดการในเรื่องของการจัดเก็บผลประโยชน์เช่นเงินปันผลหรือเงินรับอื่นๆ ที่ได้จากสินทรัพย์ที่เข้าลงทุนและการชำระหนี้สินของกองทุนจากสินทรัพย์ของกองทุน

การเปิดบัญชีธนาคารของกองทุนรวมทั้งการติดต่อและรักษาความสัมพันธ์กับธนาคารพาณิชย์ต่างๆ กับกองทุน

การทำบัญชีและการคำนวณมูลค่าสินทรัพย์สุทธิของกองทุน

การประสานงานกับหน่วยงานและตัวแทนของรัฐที่เกี่ยวข้อง

กองทุนต่างประเทศ 3 แห่งที่อยู่ภายใต้การให้คำปรึกษา บริหาร และจัดการของ FFM และ FCL คือ SIF II FVF และ NSFVBF มีมูลค่าสินทรัพย์รวมของกองทุน ณ 31 ธันวาคม 2552 ประมาณ 19 ล้านเหรียญสหรัฐฯ ส่วน SIF III และ VEF ได้จดทะเบียนยกเลิกกองทุนไปแล้วในช่วงสิ้นปี 2552 รายละเอียดลักษณะของกองทุนและค่าตอบแทนในการให้บริการดังต่อไปนี้

(1) Siam Investment Fund II, L.P.

ลักษณะกองทุน เป็นกองทุนประเภทส่วนบุคคล (Private Equity Fund)
ประเภทที่สามารถทยอยเรียกชำระเป็นบางส่วนโดยกองทุนจะทำการเรียกชำระทุนเพิ่มตามความต้องการเงินในการลงทุนและมิได้จดทะเบียนในตลาดหลักทรัพย์

ขนาดของกองทุน ณ วันจัดตั้ง : มูลค่า 55.55 ล้านเหรียญสหรัฐฯ

อายุของกองทุน 10 ปีสิ้นสุดในปี 2552 และสามารถต่ออายุกองทุนได้อีก 2
ปีหากผู้ถือหน่วยลงทุนอนุมัติ

นโยบายการลงทุน ลงทุนระยะยาวในหลักทรัพย์ประเภททุน
ตราสารหนี้ของกิจการที่ปรับโครงสร้างหนี้
หรือหลักทรัพย์ประเภทอื่นที่สามารถแปลงเป็นหลักทรัพย์ประเภททุนได้
ของทั้งบริษัทจดทะเบียนและไม่จดทะเบียนในประเทศไทย

มูลค่าสินทรัพย์ที่ใช้ในการคำนวณ ณ วันที่ 31ธันวาคม 2552: มูลค่าประมาณ 9 ล้านเหรียญสหรัฐฯ

ค่าธรรมเนียมการบริหารกองทุน

(2) The Finansa Vietnam Fund

ลักษณะกองทุน กองทุนเปิด

ขนาดของกองทุน ณ วันจัดตั้ง : มูลค่าประมาณ 3.7 ล้านเหรียญสหรัฐฯ

อายุของกองทุน -

นโยบายการลงทุน
ลงทุนในหลักทรัพย์จดทะเบียนและไม่ได้จดทะเบียนกับตลาดหลักทรัพย์ในประเทศเวียดนาม

มูลค่าสินทรัพย์ที่ใช้ในการคำนวณ ณ วันที่ 31ธันวาคม 2552: มูลค่าประมาณ 5 ล้านเหรียญสหรัฐฯ
โดย FFM

ค่าธรรมเนียมการบริหารกองทุน ลงทุนในกองทุนประมาณ 2.6 ล้านเหรียญสหรัฐฯ
หรือประมาณร้อยละ 53

(3) The New-S Finansa Vietnam Balanced Fund

ลักษณะกองทุน กองทุนเปิด

ขนาดของกองทุน ณ วันจัดตั้ง : มูลค่าประมาณ 4.1 ล้านเหรียญสหรัฐฯ

อายุของกองทุน -

นโยบายการลงทุน ลงทุนในหลักทรัพย์ตราสารทุนและตราสารหนี้ในประเทศเวียดนาม

มูลค่าสินทรัพย์ที่ใช้ในการคำนวณ ณ วันที่ 31ธันวาคม 2552: มูลค่าประมาณ 5 ล้านเหรียญสหรัฐฯ

ค่าธรรมเนียมการบริหารกองทุน

ปัจจุบัน กลุ่มฟินันซ่าภายใต้การดำเนินงานของบริษัทย่อย FFM
มีสัญญาที่เกี่ยวข้องกับการให้บริการที่ปรึกษาและบริหารกองทุนทั้ง 3 กอง
สรุปสาระสำคัญของสัญญาให้บริการที่ปรึกษาและบริหารกองทุนดังต่อไปนี้

(1) ชื่อสัญญา สัญญาบริหารและจัดการกองทุน (Management Company Service Agreement)
แก่กองทุน SIF II

  คู่สัญญา (1) FCL

  (2) SIF II

  วันที่ลงนาม 1 กุมภาพันธ์ 2543

  ระยะเวลาให้บริการ ตลอดอายุของกองทุน

  ขอบเขตงาน เป็นผู้จัดการการลงทุน (Investment Manager) เพื่อให้คำปรึกษาการลงทุน
  (Investment advisory) จัดเตรียมบทวิเคราะห์การลงทุนเพื่อใช้ในการตัดสินใจลงทุน
  บริหารการลงทุน และดำเนินการและจัดการที่เกี่ยวข้องกับการลงทุนของกองทุน เช่น
  ติดตามผลการดำเนินงาน ดูแลผลประโยชน์ที่ได้จากเงินลงทุน จัดทำบัญชี
  และการคำนวณมูลค่าสินทรัพย์สุทธิของกองทุน

  ผลตอบแทน (1) ค่าที่ปรึกษา (Advisory Fees) ในช่วงเวลาที่ได้รับมอบหมายให้ลงทุน
  คำนวณจากอัตราร้อยละ 2.0 ต่อปี ของเงินลงทุนของกองทุน
  และหลังจากครบกำหนดระยะเวลาที่ได้รับมอบหมายให้ลงทุนแล้ว
  จะคำนวณจากเงินลงทุนสุทธิจากส่วนคืนทุน ชำระล่วงหน้าเป็นรายไตรมาส

  (2) ส่วนแบ่งกำไร (Performance Fees) ในอัตราร้อยละ 20
  ของส่วนแบ่งกำไรของกองทุนที่เกินกว่าอัตราผลตอบแทนทบต้นของกองทุนที่ร้อยละ 10 ต่อปี
  (Compounded Annual Rate) โดยชำระเป็นรายปี

(2) ชื่อสัญญา สัญญาให้บริการ (Service Agreement) สำหรับ SIF II

  คู่สัญญา (1) FFM

  (2) FCL

  วันที่ลงนาม 1 กุมภาพันธ์ 2543

  ระยะเวลาให้บริการ ตลอดอายุของกองทุน

  ขอบเขตงาน FCL ตกลงว่าจ้างให้ FFM ให้คำปรึกษาการลงทุนและการบริหารการลงทุนใน SIF
  II

  ผลตอบแทน FCL ตกลงจะชำระค่าจ้างให้แก่ FFM
  ตามงบประมาณของค่าใช้จ่ายในการดำเนินงาน (Operating Budget) ที่ FFM เสนอและ
  FCL พิจารณาให้ความเห็นชอบ

(3) ชื่อสัญญา สัญญาที่ปรึกษาการลงทุน (Investment Advisory Agreement) แก่กองทุน FVF

  คู่สัญญา (1) FFM

  (2) FVF

  วันที่ลงนาม 20 สิงหาคม 2551

  ระยะเวลาให้บริการ ตลอดอายุของกองทุน

  ขอบเขตงาน FVF ตกลงว่าจ้างให้ FFM ให้คำปรึกษาการลงทุนและการบริหารการลงทุน

  ผลตอบแทน กองทุนจะชำระค่าบริการแบ่งออกเป็น 2 ส่วน

(1) ค่าที่ปรึกษา (Advisory Fees) คำนวณในอัตราร้อยละ 1.5 ต่อปีของมูลค่าสินทรัพย์สุทธิ
    โดยชำระเป็นรายเดือนตลอดอายุของกองทุน

(2) ส่วนแบ่งกำไร (Performance Fees)
    ในอัตราตามที่ตกลงไว้ถ้ามีกำไรและมูลค่าสินทรัพย์สุทธิต้องเกินกว่าร้อยละ 20

(4) ชื่อสัญญา สัญญาการบริหารกองทุน

  คู่สัญญา (1) FFM

  (2) NSFVBF

  วันที่ลงนาม กันยายน 2551

  ระยะเวลาให้บริการ ตลอดอายุของกองทุน

  ขอบเขตงาน NSFVBF ตกลงว่าจ้างให้ FFM บริหารกองทุน

  ผลตอบแทน กองทุนจะชำระค่าบริหารกองทุนร้อยละ 1.275 ของมูลค่าสินทรัพย์สุทธิ

กองทุนในประเทศ

ในส่วนของกองทุนในประเทศนั้น FAM จะเป็นผู้ออกกองทุนหน่วยลงทุนต่างๆ
จำหน่ายแก่ประชาชนและเป็นผู้บริหารเงินที่ได้จากการจำหน่ายหน่วยลงทุนดังกล่าวโดยการลงทุนในหลักทรัพย์หรือสินทรัพย์อื่นหรือการหาดอกผลโดยวิธีอื่น
กองทุนที่ FAM ออกจำหน่ายเสนอแก่ผู้ลงทุนในประเทศประกอบด้วยกองทุนสำรองเลี้ยงชีพ
กองทุนรวม ซึ่งรวมถึงกองทุนฟินันซ่า โกลบอล อโลเคชั่น กองทุนฟินันซ่า โกลบอล คอมมอดดิตี้
กองทุนเปิดดัชนีธุรกิจพลังงานและธุรกิจปิโตรเคมีและเคมีภัณฑ์ กองทุนเปิดฟินันซ่าตราสารหนี้
และกองทุนเปิดหน่วยลงทุนฟินันซ่า โกลบอล ธีมเมติก เอควิติ้ส์
โดยมีมูลค่าสินทรัพย์ภายใต้การบริหารสุทธิ ณ 31 ธันวาคม 2552 อยู่ที่ 19,869 ล้านบาท

ตารางสรุปกองทุนภายใต้การบริหารของกลุ่มฟินันซ่าทั้งที่เป็นกองทุนในประเทศและกองทุนต่างประเทศ
มีดังนี้

+--------------------+------------+-------+-------+-----+-----+------+
| กองทุนภายใต้การบริหาร | ป          | รูปแบบ | ป     | ม   |     | เ    |
|                    | ระเภทกองทุน | กองทุน | ีที่จัดตั้ง | ูลค่า |     | ปลี่ยน |
|                    |            |       |       |     |     | แปลง |
+--------------------+------------+-------+-------+-----+-----+------+
|                    |            |       |       | 2   | 2   | ร    |
|                    |            |       |       | 551 | 552 | ้อยละ |
+--------------------+------------+-------+-------+-----+-----+------+
| กองทุนในประเทศ -    |            |       |       | ล้าน |     |      |
| บลจ.ฟินันซ่า          |            |       |       | บาท |     |      |
+--------------------+------------+-------+-------+-----+-----+------+
| -                  | กองทุนส     | กอง   | 2512  | 12, | 12, | -1%  |
|   กองทุนสำรองเลี้ยงชีพ | ำรองเลี้ยงชีพ | ทุนเปิด |       | 970 | 802 |      |
+--------------------+------------+-------+-------+-----+-----+------+
| -   กองทุนรวม       | กองทุนรวม   | กอง   | 2547  | 1,  | 1,  | -3%  |
|                    |            | ทุนเปิด |       | 171 | 131 |      |
+--------------------+------------+-------+-------+-----+-----+------+
| -   กองทุนฟินันซ่า     | ลงทุนในกองท | กอง   | 2548  | 720 | 541 | -25% |
|     โกลบอล อโลเคชั่น | ุนต่างประเทศ | ทุนเปิด |       |     |     |      |
+--------------------+------------+-------+-------+-----+-----+------+
| -   กองทุนฟินันซ่า     | ลงทุนในกองท | กอง   | 2550  | 806 | 931 | 16%  |
|     โกลบอล         | ุนต่างประเทศ | ทุนเปิด |       |     |     |      |
|     คอมมอดิตี้ส์       |            |       |       |     |     |      |
+--------------------+------------+-------+-------+-----+-----+------+
| -   กองทุนเปิดดัช     | ก          | กอง   | 2551  | 4,  | 6,  | 50%  |
| นีธุรกิจพลังงานและธุรกิจ | องทุนรวมดัชนี | ทุนเปิด |       | 157 | 222 |      |
|                    |            |       |       |     |     |      |
|   ปิโตรเคมีและเคมีภัณฑ์ |            |       |       |     |     |      |
+--------------------+------------+-------+-------+-----+-----+------+
| -   กอง            | กองทุนรวม   | กอง   | 2551  | 103 | 2,  | 2    |
| ทุนเปิดฟินันซ่าตราสารหนี้ |            | ทุนเปิด |       |     | 493 | 321% |
+--------------------+------------+-------+-------+-----+-----+------+
| -   กอง            | ลงทุนในกองท | กอง   | 2552  | -   | 212 | -    |
| ทุนเปิดหน่วยลงทุนฟินันซ่า | ุนต่างประเทศ | ทุนเปิด |       |     |     |      |
|     โกลบอล ธีมเมติก  |            |       |       |     |     |      |
|     เอควิติ้ส์         |            |       |       |     |     |      |
+--------------------+------------+-------+-------+-----+-----+------+
|                    | รวมกอง     |       |       | 19, | 24, | 22%  |
|                    | ทุนในประเทศ |       |       | 927 | 333 |      |
+--------------------+------------+-------+-------+-----+-----+------+
|                    | รวมกองทุน   |       |       | 17, | 19, | 11%  |
|                    | ในประเทศ - |       |       | 822 | 869 |      |
|                    | สุทธิ        |       |       |     |     |      |
+--------------------+------------+-------+-------+-----+-----+------+
| กองทุนต่างประเทศ -   |            |       |       | ล   |     |      |
| บจ.ฟินันซ่า ฟันด์       |            |       |       | ้านเ |     |      |
| แมเนจเม้นท์          |            |       |       | หรีย |     |      |
|                    |            |       |       | ญสห |     |      |
|                    |            |       |       | รัฐฯ |     |      |
+--------------------+------------+-------+-------+-----+-----+------+
| -   สยาม อินเวสเม้นท์ | ลงทุนในไทย  | หุ้นส่ว  | 2542  | 18  | 9   | -50% |
|     ฟันด์ ทู          |            | นจำกัด |       |     |     |      |
+--------------------+------------+-------+-------+-----+-----+------+
| -   เวียดนาม อิควิตี้   | ลงท        | กอ    | 2548  | 1   | -   | -    |
|     ฟันด์            | ุนในเวียดนาม | งทุนปิด |       |     |     | 100% |
+--------------------+------------+-------+-------+-----+-----+------+
| -   ฟินันซ่า เวียดนาม  | ลงท        | กอง   | 2551  | 3   | 5   | 67%  |
|     ฟันด์            | ุนในเวียดนาม | ทุนเปิด |       |     |     |      |
+--------------------+------------+-------+-------+-----+-----+------+
| -   นิว-เอส ฟินันซ่า   | ลงท        | กอง   | 2551  | 4   | 5   | 25%  |
|     เวียดนาม บาลานซ์ | ุนในเวียดนาม | ทุนเปิด |       |     |     |      |
|     ฟันด์            |            |       |       |     |     |      |
+--------------------+------------+-------+-------+-----+-----+------+
|                    | รวมกองท    |       |       | 26  | 19  | -27% |
|                    | ุนต่างประเทศ |       |       |     |     |      |
+--------------------+------------+-------+-------+-----+-----+------+
|                    |            |       |       |     |     |      |
+--------------------+------------+-------+-------+-----+-----+------+
|                    | รวมกองท    |       |       | 18, | 20, | 10%  |
|                    | ุนในประเทศ- |       |       | 688 | 503 |      |
|                    | สุทธิและกองท |       |       |     |     |      |
|                    | ุนต่างประเทศ |       |       |     |     |      |
|                    | (ล้านบาท)   |       |       |     |     |      |
+--------------------+------------+-------+-------+-----+-----+------+

4.1.2 การตลาด ภาวะอุตสาหกรรมและการแข่งขัน

ในส่วนของกองทุนต่างประเทศ กลุ่มลูกค้าเป้าหมายได้แก่สถาบันการเงินชั้นนำ
หรือกองทุนต่างประเทศที่ลงทุนในตลาดเกิดใหม่ (Emerging Market Fund)
หรือกองทุนที่ลงทุนในกองทุนต่างๆ (Fund of Funds) ที่สนใจลงทุนในประเทศแถบเอเซีย
ในส่วนของกองทุนในประเทศ
กลุ่มลูกค้าเป้าหมายได้แก่ประชาชนทั่วไปที่ต้องการหาทางเลือกอื่นในการลงทุนนอกจากการฝากเงินกับธนาคารซึ่งให้อัตราผลตอบแทนที่ค่อนข้างต่ำ
โดยกลุ่มฟินันซ่าจะใช้จุดเด่นด้านประสบการณ์ ทีมงานที่มีความพร้อมและความเชี่ยวชาญ
ผลการดำเนินงานการบริหารกองทุนที่ผ่านมา
และเครือข่ายความสัมพันธ์ที่มีในประเทศและต่างประเทศในการเข้าถึงบริษัทลงทุนเป้าหมาย
เป็นปัจจัยสำคัญในการทำการตลาดและแข่งขันในการบริหารกองทุน

ปัจจุบัน มีกองทุนต่างประเทศจำนวนมากที่จัดตั้งขึ้นเพื่อลงทุนโดยตรงในประเทศต่างๆ
และส่วนหนึ่งมีแนวโน้มที่จะลงทุนในประเทศแถบเอเซีย
โดยทั่วไปกองทุนต่างประเทศที่มีทีมงานซึ่งพร้อมและมีความเข้าใจในกฎหมาย
และกฎระเบียบที่เกี่ยวข้องของประเทศนั้นๆ จะเป็นผู้ดำเนินการลงทุนและบริหารเงินลงทุนเอง
อย่างไรก็ตาม มีกองทุนต่างประเทศหลายแห่งที่มีความสนใจลงทุนในประเทศที่เกิดใหม่
แต่ขาดทีมงานและความสามารถในการเข้าถึงบริษัทเป้าหมาย
ให้ความสนใจที่จะใช้บริการที่ปรึกษาและบริหารการลงทุนที่มีประสบการณ์มาช่วยให้คำปรึกษา
ดำเนินการและบริหารแทนกองทุน
ปัจจุบันมีผู้ให้คำปรึกษาการลงทุนแก่กองทุนต่างประเทศเป็นจำนวนมากทั้งที่อยู่ในประเทศไทยและในต่างประเทศ
ทำให้ภาวะการแข่งขันอยู่ในระดับสูง โดยผู้ให้บริการที่มีทีมงานบุคลากรที่พร้อมด้วยประสบการณ์
ความสามารถ ผลงานในอดีตด้านการบริหารกองทุนที่สามารถสร้างผลตอบแทนที่ดี
จะมีข้อได้เปรียบและเป็นปัจจัยแห่งความสำเร็จของธุรกิจนี้ โดยในประเทศไทยนั้น
กลุ่มบริษัทฟินันซ่าเป็นหนึ่งในบริษัทชั้นนำในประเทศที่ให้คำปรึกษาและบริหารการลงทุน
โดยมีผลการดำเนินงานในอดีตที่ดี
มีความพร้อมในด้านบุคลากรและมีเครือข่ายความสัมพันธ์ที่กว้างกับบริษัทต่างๆ
ทั้งในประเทศไทยและต่างประเทศ
จึงได้รับความเชื่อมั่นจากหุ้นส่วนกองทุนต่างประเทศชั้นนำให้เป็นผู้บริหารกองทุน

ในส่วนของกองทุนภายในประเทศนั้น ณ สิ้นปี 2552 มีบริษัทจัดการลงทุนทั้งหมด 28 บริษัท
มีกองทุนรวมที่จดทะเบียนแล้วทั้งสิ้น 1,264 กองทุน มูลค่าสินทรัพย์สุทธิ (NAV) ทั้งสิ้น 1,846
พันล้านบาท มีกองทุนสำรองเลี้ยงชีพจำนวน 528 กองทุน มูลค่าสินทรัพย์สุทธิ 514 พันล้านบาท
และกองทุนส่วนบุคคลทั้งหมดมี 1,231 กองทุน มูลค่าสินทรัพย์สุทธิ 217 พันล้านบาท โดย FAM
มีส่วนแบ่งตลาดอยู่ที่ร้อยละ 0.6 ร้อยละ 2.5 และร้อยละ 0.09
ของกองทุนแต่ละประเภทตามลำดับ

4.1.3 การจัดหาผลิตภัณฑ์และบริการ

ปัจจุบัน กลุ่มบริษัทฟินันซ่ามีทีมงานบุคลากรด้านให้คำปรึกษา บริหารการลงทุน
และการพัฒนาผลิตภัณฑ์ที่เป็นกองทุนใหม่ๆ รวม 13 คน ภายใต้การควบคุมดูแลของผู้บริหารหลัก 2
ท่าน คือ นายยูจีน เอส. เดวิส และนายวรสิทธิ์ โภคาชัยพัฒน์ ซึ่งการดำเนินงานจะทำงานเป็นทีม
แบ่งเป็นทีมงานวิเคราะห์ทั้งที่อยู่ในประเทศไทยและสาขาสำนักงานในต่างประเทศเป็นผู้ดำเนินการวิเคราะห์ภาวะเศรษฐกิจและภาวะการลงทุนในประเทศที่ครอบคลุมการให้บริการ
และวิเคราะห์บริษัทเป้าหมายในการลงทุน โดยพิจารณาจากกิจการที่มีศักยภาพเติบโต
เป็นผู้นำตลาดอันดับต้นๆ มีผู้บริหารที่มีศักยภาพ แต่มีปัญหาด้านโครงสร้างทางการเงินเป็นปัจจัยหลัก
และนำเสนอแก่กองทุนต่างประเทศเพื่อพิจารณาหาโอกาสการลงทุนและผลตอบแทนที่คาดหวังจากการลงทุน
ทีมงานบริหารการลงทุนจะดำเนินการเข้าเจรจาในฐานะที่ปรึกษาของกองทุนกับผู้บริหารของบริษัท
เพื่อเสนอแนวทางการลงทุนและเงินทุนสนับสนุนแก่บริษัทเป้าหมาย
และทีมงานอีกส่วนหนึ่งจะคอยติดตามและประเมินผลการดำเนินงานของบริษัทดังกล่าวนำเสนอต่อคณะกรรมการของกองทุนต่างประเทศ
และเมื่อกองทุนมีผลตอบแทนจากการลงทุนในระดับที่พอใจ จะจำหน่ายเงินลงทุนเมื่อภาวะเหมาะสม

ในส่วนของกองทุนรวมภายในประเทศ FAM จะเป็นผู้ออกหน่วยลงทุนจำหน่ายแก่ประชาชน
โดยมีเป้าหมายที่จะจัดตั้งกองทุนรวมใหม่ๆ ขึ้น โดยกองทุนที่ได้จัดตั้งขึ้นในปี 2552 คือ
กองทุนเปิดหน่วยลงทุนฟินันซ่า โกลบอล ธีมเมติก เอควิติ้ส์
มีการนำเสนอบริการซื้อขายกองทุนรวมสายพันธุ์ชั้นเลิศ “Best of Breed” สำหรับนักลงทุนไทย
โดยลูกค้าที่มีบัญชีอยู่กับบริษัทสามารถเลือกซื้อกองทุนรวมในประเทศที่มีอัตราผลตอบแทนสูงอื่นๆ ได้
โดยทาง FAM จะเป็นผู้แนะนำถึงลักษณะของกองทุนแต่ละกองทุนให้ลูกค้าทราบ
การขยายขอบข่ายการให้บริการนี้
นับเป็นสิ่งสำคัญในการพัฒนาความสามารถในการบริหารกองทุนแบบเฉพาะเจาะจงของฟินันซ่า
ยิ่งไปกว่านั้น ยังเป็นปัจจัยหลักที่ทำให้ FAM มีความโดดเด่นและมี “อิสระ”
จากคู่แข่งภายในประเทศ
ซึ่งส่วนใหญ่มักจะผูกติดกับธนาคารพาณิชย์ขนาดใหญ่และมุ่งเน้นการขายกองทุนรวมของตนเอง
นอกจากนี้ ยังจะเริ่มดำเนินการส่งเสริมการให้บริการ “การจัดสัดส่วนการลงทุนเฉพาะบุคคล”
(Employee’s Choice) ซึ่งถือเป็นฐานหลักในการบริหารกองทุนสำรองเลี้ยงชีพ

ในปี 2552 มีการเปลี่ยนแปลงฐานลูกค้ากองทุนสำรองเลี้ยงชีพของ FAM เพียงเล็กน้อย
เป้าหมายของกลยุทธ์หลักเน้นให้สมาชิกกองทุนสำรองเลี้ยงชีพในปัจจุบันย้ายการลงทุนในพอร์ตการลงทุนเพียงอย่างใดอย่างหนึ่งไปเป็นรูปแบบของ
“Life Cycle”
ที่สมาชิกสามารถเลือกกระจายการลงทุนที่สะท้อนถึงช่วงอายุและโครงสร้างความเสี่ยง FAM
ได้จัดตั้งกองทุนตามโครงสร้างของกองทุนหลักและกองทุนย่อยโดยมี 4
รูปแบบให้สมาชิกแต่ละรายสามารถเลือกและทบทวนได้ทุกปี ทางเลือกทั้งสี่ประกอบด้วย
กองทุนตราสารหนี้ กองทุนหุ้นในประเทศ กองทุนหุ้นและตราสารหนี้ต่างประเทศ
และกองทุนทางเลือกในต่างประเทศ (เช่นการลงทุนในสินค้าโภคภัณฑ์) ในแต่ละตัวเลือกของทั้ง 4
รูปแบบได้มีการอนุมัติล่วงหน้าถึงขอบเขตการลงทุนของกองทุนไว้แล้ว ซึ่งผู้จัดการกองทุนของ FAM
จะได้พิจารณาคัดสรรโดยใช้พิจารณาจากผลการดำเนินงานที่เหนือกว่าเกณฑ์อ้างอิง ผลิตภัณฑ์ “Life
Cycle” ของ FAM
ถือเป็นผลิตภัณฑ์ที่มีรูปแบบที่เป็นที่พึงพอใจและตอบสนองความต้องการของสมาชิกกองทุนสำรองเลี้ยงชีพได้เป็นอย่างดี

4.2 ธุรกิจวาณิชธนกิจ

4.2.1 ลักษณะการบริการและการประกอบธุรกิจ

กลุ่มบริษัทฟินันซ่าให้บริการธุรกิจวาณิชธนกิจ ดำเนินการภายใต้บริษัทย่อยที่อยู่ในประเทศไทยได้แก่
FSL โดยมีทีมงานวาณิชธนกิจที่มีประสบการณ์และความเชี่ยวชาญในด้านการระดมเงินทุน
การปรับโครงสร้างทางการเงิน และการหาพันธมิตรทางธุรกิจ
มีลักษณะรายละเอียดของการให้คำปรึกษาทางการเงินในด้านต่างๆ ดังนี้

  ให้คำปรึกษาด้านหนี้สิน

จัดหาเงินกู้สำหรับโครงการ (Project Finance) โดยให้บริการจัดเตรียมข้อมูลทางการเงิน และหาแหล่งเงินกู้ยืมจากสถาบันการเงินทั้งในประเทศและต่างประเทศ 

ปรับโครงสร้างหนี้ (Debt Restructuring) โดยให้คำแนะนำแนวทางการจัดโครงสร้างหนี้ จัดทำประมาณการทางการเงินและวิเคราะห์ความเป็นไปได้ของกิจการหลังปรับโครงสร้าง และเป็นตัวแทนในการเจรจากับเจ้าหนี้

  ให้คำปรึกษาด้านการควบรวมกิจการ

การเข้าซื้อหลักทรัพย์เพื่อครอบงำกิจการ

  ให้คำปรึกษาด้านการระดมทุน

การออกและเสนอขายหลักทรัพย์ประเภทตราสารทุน ตราสารหนี้ หรือตราสารกึ่งหนี้กึ่งทุน เช่น หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพ และ ใบสำคัญแสดงสิทธิต่างๆ เป็นต้น

การนำหลักทรัพย์เข้าจดทะเบียนในตลาดหลักทรัพย์

การหาผู้ร่วมทุน (Private Equity) 

  ให้คำปรึกษาทางการเงินประเภทอื่นๆ

การบริหารความเสี่ยงทางการเงินโดยใช้อนุพันธ์ทางการเงิน(Financial Derivatives) 

การให้ความเห็นที่เป็นอิสระต่อรายการต่างๆ ของบริษัทมหาชนตามข้อบังคับของ ตลท. 

การบริหารทางการเงินทั่วไป

การประเมินมูลค่าของกิจการ

การศึกษาความเป็นไปได้ของโครงการ

การพัฒนาเครื่องมือทางการเงินต่างๆ เพื่อสนองความต้องการของลูกค้าแต่ละราย (Tailor-Made Financial Products) 

4.2.2 การตลาด ภาวะอุตสาหกรรมและการแข่งขัน

บริษัทย่อยจะให้ความสำคัญในด้านบริการและความสัมพันธ์กับลูกค้าทั้งที่เป็นบริษัทจำกัด บริษัทมหาชน
บริษัทจดทะเบียน หรือบุคคลทั่วไป โดยสามารถแบ่งกลุ่มลูกค้าเป้าหมายออกเป็น 2 กลุ่มใหญ่ดังนี้

กลุ่มลูกค้าใหม่ โดยรวบรวมรายชื่อบริษัทต่างๆ ที่มีศักยภาพ และอาศัยเครือข่ายความสัมพันธ์ของกลุ่มฟินันซ่า ที่มีอยู่เพื่อนำเสนอบริการที่ปรึกษาทางการเงินที่กลุ่มบริษัทมีความเชี่ยวชาญแบบครบวงจร 

กลุ่มลูกค้าเก่า เนื่องจากเป็นกลุ่มลูกค้าเดิมมีความความคุ้นเคยและเห็นผลงานและบริการที่ผ่านมา จึงเป็นข้อ ได้เปรียบการแข่งขันกับบริษัทอื่นๆ ดังนั้น การติดต่อกลุ่มลูกค้าอย่างใกล้ชิดและต่อเนื่อง จะเป็น การสร้างความสัมพันธ์ที่ดี และมีโอกาสที่จะได้รับงานจากกลุ่มลูกค้าดังกล่าวอย่างต่อเนื่องใน อนาคต 

เพื่อสร้างจุดเด่นในด้านบริการ จะนำเสนอบริการด้านการเงินอื่นๆ ที่มีอยู่ในกลุ่ม
นอกเหนือจากบริการด้านวาณิชธนกิจ เพื่อทำให้เกิดบริการแบบครบวงจร เช่น บริการด้านหลักทรัพย์
การลงทุน จัดหาแหล่งเงินทุนสนับสนุนธุรกรรม นอกจากนี้
เพื่อสร้างความไว้วางใจจากลูกค้าอย่างสม่ำเสมอ
จึงมีนโยบายที่จะรักษาและพัฒนาระดับคุณภาพของการบริการอย่างต่อเนื่องทั้งในเรื่องของความคิดริเริ่มในการแก้ปัญหาให้ลูกค้า
การเน้นถึงความเข้าใจในลูกค้าและอุตสาหกรรมที่ลูกค้าประกอบธุรกิจอยู่รวมทั้งการบริการที่ครบวงจร

แม้ว่าผลจากวิกฤติเศรษฐกิจในประเทศไทยและประเทศอื่นในแถบเอเซียที่ผ่านมา
ได้เกิดผลกระทบต่อธุรกิจวาณิชธนกิจ โดยเฉพาะในเรื่องของการระดมทุนเพื่อขยายธุรกิจ
การนำบริษัทเข้าจดทะเบียนในตลาดหลักทรัพย์ หรือการเข้าซื้อหลักทรัพย์เพื่อครอบงำกิจการ
อย่างไรก็ตาม ภาวะการณ์ดังกล่าวได้ทำให้บริการที่ปรึกษาทางการเงินในการปรับโครงสร้างหนี้
และการซื้อขายสิทธิแห่งหนี้สินเกิดขึ้นเป็นจำนวนมาก ซึ่งจะเห็นว่าแม้ในช่วงภาวะที่เศรษฐกิจมีปัญหา
บริการที่ปรึกษาทางการเงินยังสามารถเติบโตได้

ปัจจุบัน มีผู้ประกอบธุรกิจที่ปรึกษาทางการเงินเป็นจำนวนมาก
ซึ่งรวมถึงบริษัทที่ได้รับความเห็นชอบจากสำนักงาน ก.ล.ต. ณ วันที่ 24 กุมภาพันธ์ 2553
ทั้งหมดจำนวน 77 ราย ซึ่ง 7 รายได้การขอระงับธุรกิจเป็นการชั่วคราว และบริษัทอื่นๆ
ที่ดำเนินธุรกิจใกล้เคียงกันทั้งที่อยู่ในประเทศและต่างประเทศอีกจำนวนมาก
ทำให้เกิดภาวะการแข่งขันที่สูง โดยมีปัจจัยด้านคุณภาพของทีมงาน ความเชี่ยวชาญในธุรกรรมต่างๆ
เครือข่ายความสัมพันธ์ และความคิดริเริ่มในการนำเสนอการแก้ปัญหาให้แก่ลูกค้า
เป็นปัจจัยสำคัญในการแข่งขัน

การจัดหาผลิตภัณฑ์และบริการ

ปัจจุบัน FSL มีทีมงานด้านวาณิชธนกิจรวมทั้งสิ้น 15 คน มีผู้ได้รับความเห็นชอบจากสำนักงาน
ก.ล.ต. ให้เป็นผู้ควบคุมการปฏิบัติงาน 6 ราย โดยมีนายพิธาดา วัชรศิริธรรม
เป็นผู้บริหารงานด้านวาณิชธนกิจ ซึ่งมีประสบการณ์ในธุรกิจวาณิชกิจมาเป็นเวลากว่า 10 ปี
และมีความสัมพันธ์ที่ดีต่อลูกค้า
โดยงานที่ได้รับส่วนใหญ่จะได้จากความสัมพันธ์และคำแนะนำจากลูกค้าเก่าและความชำนาญที่กลุ่มฟินันซ่ามีอยู่

ขั้นตอนหลักๆ ในการทำงาน
จะเริ่มจากการศึกษากฎระเบียบที่เกี่ยวข้องและศึกษาแนวทางในการแก้ปัญหาให้กับลูกค้า
ให้คำแนะนำ ตรวจสอบฐานะของกิจการ (Due Diligence)
โดยการสอบถามผู้บริหารและตรวจสอบเอกสาร
จัดเตรียมประมาณการทางการเงินหรือเอกสารที่เกี่ยวข้อง และประสานงานกับหน่วยงานที่เกี่ยวข้อง
โดยการดำเนินงานจะทำเป็นทีม ดังนั้น หากสูญเสียบุคลากรไป
สามารถจัดหาบุคลากรเข้าปฏิบัติงานแทนได้ทันที จึงไม่ส่งผลกระทบใดๆ ในด้านการพึ่งพาบุคลากร
หรือปัญหาขาดแคลนบุคลากร

4.  ธุรกิจการลงทุนโดยตรง

บริษัทและบริษัทย่อยในกลุ่มฟินันซ่ายังมีการลงทุนโดยตรงในบริษัทและ/หรือกองทุนต่างๆ
เพื่อเป็นการดำเนินการเพื่อสนับสนุนหรือเพื่อการขยายธุรกิจของกลุ่ม

การลงทุนโดยตรงของกลุ่มฟินันซ่าในช่วงปีที่ผ่านมามีดังนี้

  ในปี 2551 FFM ได้ลงทุนในกองทุนฟินันซ่า เวียดนาม ฟันด์ หรือ FVF ในสัดส่วนร้อยละ 54
  ของมูลค่ากองทุนทั้งสิ้น 3 ล้านเหรียญสหรัฐฯ เพื่อเป็นเงินลงทุนเริ่มต้นของกองทุน

  ในปี 2552 FNS ลงทุนในบริษัทหลักทรัพย์ ฟินันเซีย ไซรัส จำกัด (มหาชน)
  ที่เกิดจากการควบรวมกัน 3 ฝ่ายระหว่างส่วนธุรกิจนายหน้าซื้อขายหลักทรัพย์ของ FSL บล.ไซรัส
  จำกัด (มหาชน) และ บล.สินเอเซีย จำกัด โดย ณ สิ้นปี 2552 บริษัทถือหุ้นใน บล.ฟินันเซีย
  ไซรัส ร้อยละ 19.6
  และจัดเป็นบริษัทร่วมในกลุ่มฟินันซ่าจากการที่บริษัทได้ส่งตัวแทนเข้าดำรงตำแหน่งในคณะกรรมการของบล.ฟินันเซีย
  ไซรัส

  FFM ลงทุนในบริษัทหลักทรัพย์ ฟินันซ่า (ฮ่องกง) จำกัด (FSHK)
  ซึ่งมีวัตถุประสงค์ให้บริการเป็นนายหน้าซื้อขายหลักทรัพย์และให้คำปรึกษาแก่บริษัทของประเทศสาธารณรัฐประชาชนจีนที่จดทะเบียนในตลาดหลักทรัพย์ของฮ่องกง
  FFM ถือหุ้นใน FSHK ร้อยละ 100 โดย FSHK มีทุนจดทะเบียนเรียกชำระแล้วจำนวน 10
  ล้านเหรียญฮ่องกง